Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/013 DK/Flextronics, Tanska) /* COM/2012/0623 final */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Tanska toimitti 21. joulukuuta 2011 hakemuksen EGF/2011/013 DK/Flextronics EGR:n rahoitustuen saamiseksi sen jälkeen, kun Flextronics International Denmark A/S, jäljempänä ’Flextronics Denmark’ oli vähentänyt työpaikkoja Tanskassa. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2011/013 Jäsenvaltio || Tanska 2 artikla || c alakohta Ensisijainen yritys || Flextronics International Denmark A/S Toimittajat ja jatkojalostajat || 0 Viiteajanjakso || 1.7.2011 – 31.10.2011 Yksilöllisten palvelujen tarjoamisen aloittamispäivä || 21.3.2012 Hakemuksen päivämäärä || 21.12.2011 Työntekijävähennykset viiteajanjaksolla || 216 Työntekijävähennykset ennen viiteajanjaksoa ja sen jälkeen || 87 Tukikelpoiset työntekijävähennykset yhteensä || 303 Toimenpiteisiin osallistuvien vähennettyjen työntekijöiden määrä || 153 Yksilöllisten palvelujen kustannukset euroina || 1 972 381 EGR:n täytäntöönpanokustannukset euroina[3] || 136 712 EGR:n täytäntöönpanokustannukset prosentteina || 6,48 Kokonaisbudjetti euroina || 2 109 093 EGR:n tuki euroina (65 %) || 1 370 910 1. Hakemus jätettiin komissiolle 21. joulukuuta 2011, ja sitä täydennettiin lisätiedoin 23. elokuuta 2012 asti. 2. Hakemus täyttää asetuksen (EY) N:o 1927/2006 2 artiklan c alakohdassa esitetyt EGR:n rahoitustuen myöntämisen edellytykset, ja se tehtiin asetuksen 5 artiklassa säädetyssä kymmenen viikon määräajassa. Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä 3. Tanska esittää, että Flextronics Denmarkin työntekijävähennykset ovat välitön seuraus maailmankaupan huomattavista rakenteellisista muutoksista Flextronics Denmarkin tarjoamien palveluiden eli alkuperäisten elektroniikkalaitteistojen valmistajille tarjottavien elektroniikan suunnittelu- ja sopimusvalmistuspalveluiden alalla. 4. Flextronics International Denmark A/S (yrityksen täydellinen nimi) perustettiin vuonna 2004 osana Flextronics International Ltd. ‑yritystä, joka puolestaan oli rekisteröity vuonna 1990 Singaporeen. Yritys oli kasvanut alunperin yhdysvaltalaisesta yrityksestä, joka oli perustettu Silicon Valleyssä vuona 1969. CircuitsAssembly.com-sivuston[4] mukaan Flextronics oli vuonna 2011 tulojen mukaan mitattuna maailmanlaajuisesti toiseksi suurin yritys elektroniikan sopimusvalmistuksen (EMS) alalla. 5. Viimeaikainen suuntaus elektroniikan sopimusvalmistuksessa on ollut tuotannon siirtäminen Aasiaan, ja myös Flextronics on seurannut tätä suuntausta, sillä Singaporen päätoimipakassa päätettiin sulkea Tanskan yritys ja samalla laajentaa toimintaa Euroopan ulkopuolella. Flextronics International Ltd. –yrityksen kehityssuunnitelmiin kuuluu tuotannon keskittäminen valtaviin tuotantokeskuksiin Etelä-Amerikassa ja Kaakkois-Aasiassa[5]. 6. Flextronics Denmark oli merkittävä painettujen piirilevyjen valmistaja. Piirilevyjä on kaikkialla elektronissa laitteissa, kuten älykorteissa, pelilaitteissa, digitaalikameroissa, matkapuhelimissa ja tietokoneissa. Kun yritys ulkoisti tämän tuotannon sisaryritykselleen Multekille, joka on yksi maailman tunnetuimmista piirilevyjen toimittajista ja tarjoaa elektroniikkateollisuudelle keskitettyjä liitännäisratkaisuja, Flextronics Denmarkin tuotanto ja kyseiset Euroopan piirilevymarkkinat eivät enää olleet Flextronics International Ltd:n kannalta lainkaan kiinnostavat. 7. Vuonna 1978 perustetulla Multekilla on nyt yli 12 000 työntekijää ympäri maailmaa. He työskentelevät neljällä mantereella kymmenessä eri kohteessa. Euroopassa on enää 420 työntekijää (jäykkien piirilevyjen valmistusta Sakassa) ja Yhdysvalloissa 370. Kiinan tuotantolaitokset sen sijaan laajentuvat nopeasti (10 900 työntekijää), ja ne toimittavat tuotteita Etelä-Aasiaan voimakkaasti kasvavalle elektroniikkateollisuudelle. 8. Japani ja Aasian–Tyynenmeren alue yhdessä vastaavat merkittävästä osasta maailman piirilevymarkkinoita, kuten myös Intia ja Kiina. Näiden maiden kasvavan merkityksen keskeinen syy on elektroniikan valmistusteollisuuden nopea laajentuminen kyseisissä maissa, mikä merkittävältä osin johtuu työvoima- ja valmistuskustannusten tuomasta edusta.[6] 9. Koska Euroopan markkinat supistuvat yleensäkin elektroniikan valmistuksen osalta ja erityisesti piirilevyjen alalla, yhtiön päätoimipaikka teki päätöksen Flextronics Denmarkin sulkemisesta elokuussa 2011. Työntekijävähennysten määrän ja 2 artiklan c alakohdan mukaisten kriteerien täyttymisen osoittaminen 10. Tanska toimitti tämän hakemuksen asetuksen (EY) N:o 1927/2006 2 artiklan c alakohdan nojalla, jonka mukaisesti poikkeuksellisissa olosuhteissa, jos asianomainen jäsenvaltio esittää näistä seikoista asianmukaisen selvityksen, jäsenvaltio voi tehdä EGR-tukihakemuksen, vaikka a ja b alakohdassa asetetut toimintakriteerit eivät kokonaan täyty, jos vähentämisillä on vakava vaikutus työllisyyteen ja paikalliseen talouselämään 11. Hakemuksesta ilmenee, että Flextronics International Denmark A/S:stä vähennettiin 216 työntekijää neljän kuukauden viiteajanjakson aikana 1. heinäkuuta 2011 – 31. lokakuuta 2011. Lisäksi vähennettiin osana samaa joukkoirtisanomista 87 työntekijää viiteajanjakson ulkopuolella. Kaikki 303 työntekijävähennystä on laskettu asetuksen (EY) N:o 1927/2006 2 artiklan toisen kohdan ensimmäisen luetelmakohdan mukaisesti. 12. Tanska katsoo, että hakemus on tehty poikkeuksellisissa olosuhteissa ja perustelee EGR-tuen hakemista työnantajan suurella merkityksellä paikallisille työmarkkinoille, Skiven kunnan yleisellä työmarkkinatilanteella sekä väestön kehityssuuntauksilla. Flextronics Denmarkin sulkeminen tapahtui sen jälkeen, kun alueen merkittävät työnantajat, kuten Metallic, Nørhaven, Jamo, Royal Greenland, Bodisen ja Danish Crown, olivat toteuttaneet useita muita sulkemisia tai toimintojen siirtoja. Tanskan viranomaiset vahvistavat, että Flextronics Denmarkin sulkemishetkellä yritys oli kunnan tärkein teollisuuden työnantaja. 13. Lisäksi Tanskan viranomaiset katsovat, että tämän tapauksen olosuhteet ovat poikkeukselliset sen vuoksi, että Skiven kunta kuuluu Midtjyllandin (Keski-Jyllannin) alueeseen, johon globalisaatio on vaikuttanut kielteisesti muutaman viime vuoden ajan ja jolle on haettu EGR-tukea sekä vuonna 2010 että vuonna 2012 (EGF/2010/017 ja EGF/2012/003). Kummassakin tapauksessa työntekijävähennykset tapahtuivat Vestas-ryhmässä: kesäkuun 2009 ja maaliskuun 2010 välisenä aikana vähennettiin 813 työntekijää ja lisäksi 569 työntekijää vuonna 2012. Lukuun ottamatta Syddanmarkin (Etelä-Tanskan) alueella sijaitsevaa Varden kuntaa kaikki muut työntekijävähennykset tapahtuivat Midtjyllandin alueella, jossa Skiven kuntakin sijaitsee. Tämän vuoksi työmarkkinoilla avautuu entistäkin vähemmän mahdollisuuksia Flextronicsista vähennetyille työntekijöille. 14. Sen lisäksi, että työmarkkinamahdollisuudet Skiven kunnassa ovat vähäiset, siellä on myös koko Midtjyllandin alueeseen ja Vestjyllandin alueeseen verrattuna havaittavissa selkeämmin kielteinen työttömyysasteen kehityssuuntaus. Skiven kokoaikainen työttömyysaste oli marraskuussa 2011 5,6 % ja se nousi 7 %:iin maaliskuussa 2012. Vastaavat luvut Midtjyllandissa olivat 5,2 % marraskuussa 2011 ja 6 % maaliskuussa 2012 .(Vestjyllandin alueen luvut olivat samalla viitekaudella 5 % ja 6 %.) 15. Skiven kunnan teollisuustyöpaikkojen määrä laski 35 % vuosina 2006–2011. Vuosina 2008–2010 työpaikkoja menetettiin selvästi enemmän (7,5 %) kuin Tanskassa yleisesti (4 %) tai erityisesti Midtjyllandin alueella (4,5 %). 16. Skiven kunnalle on ominaista kouluttamattomien työntekijöiden suurempi osuus (20,1 %) verrattuna koko Tanskaan (18,1 %). Ainoastaan perusasteen koulutuksen saaneiden työntekijöiden osuus on samoin korkeampi (35,5 %), sillä koko Tanskan vastaava osuus on 29,3 %. 17. Vuoden 2010 työmarkkinaindikaattorit osoittavat, että 2,2 % kunnan väestöstä oli työttömänä, 3 % oli tilapäisesti työvoiman ulkopuolella ja 20 % oli matalan osaamistason ammateissa ja vain 4,6 % ammattitaitoisina työntekijöinä. Flextronics Denmarkin irtisanomisten katsotaan edelleen heikentävän Skiven työmarkkinoita erityisesti matalan osaamistason työntekijöiden kohdalla. 18. Tanskan viranomaiset viittaavat myös väestötilanteen huomattavaan heikkenemiseen, mikä on ollut havaittavissa vuodesta 2006 lähtien, jolloin teollisuustyöpaikkojen vähentyminen alkoi. Sekä nuoret että paremmin koulutetut työntekijät ovat lähteneet kunnasta etsimään töitä muualta. Edellä kuvattujen olosuhteiden perusteella Tanskan viranomaiset katsovat, että työmarkkinoiden jatkokehitys on poikkeuksellisen uhan alaisena ja haluavat tämän vuoksi kohentaa Flextronicsista vähennettyjen työntekijöiden osaamistasoa, jotta heille tarjoutuisi sopivia työllistymismahdollisuuksia Skiven kunnasta. 19. Näissä olosuhteissa nähdään, että työntekijävähennyksillä on erittäin kielteinen vaikutus kuvattuun alueelliseen ja paikallistalouteen. Selvitys työntekijävähennysten ennakoimattomasta luonteesta 20. Tanskan viranomaiset katsovat, että työntekijävähennykset olivat ennakoimattomia, koska Flextronics Denmark A/S:n toiminta kehittyi erittäin myönteisesti vuosina 2004–2011. Vuonna 2010 yritys työllisti 420 työntekijää ja oli suurin teollisuuden työnantaja Skiven kunnassa. Vuoden 2010 tilinpäätöksessään Flextronics Denmark ilmoitti 11,2 miljoonan Tanskan kruunun (eli noin 1,5 miljoonan euron) ylijäämän. 21. Koska taloudellinen tilanne oli erinomainen, oli täysin ennakoimatonta, että päätoimipaikka päätti aloittaa työntekijöiden irtisanomisen Skivessä vuoden 2011 alussa menetettyään kiinnostuksensa Tanskan markkinoihin. Vaikka toimitusjohtaja yritti pelastaa yrityksen uudella strategialla ja tuotannon monipuolistamisella, Flextronics Int. Ltd päätti elokuussa 2011 sulkea Skiven laitoksen. Työntekijöitä vähentävät yritykset ja tuen kohteena olevat työntekijät 22. Hakemus koskee 303 työntekijän vähentämistä yrityksessä Flextronics Denmark, näistä 153:n odotetaan osallistuvan toimenpiteisiin. 23. Tuen kohteena olevat työntekijät voidaan jaotella seuraavasti: Ryhmä || Lukumäärä || Prosenttiosuus Miehiä || 72 || 47,06 Naisia || 81 || 52,94 EU:n kansalaisia || 150 || 98,04 Muun kuin EU-valtion kansalaisia || 3 || 1,96 15–24-vuotiaita || 5 || 3,27 25–54-vuotiaita || 118 || 77,12 55–64-vuotiaita || 30 || 19,61 Yli 64-vuotiaita || 0 || 0,00 24. Kohderyhmänä olevista työntekijöistä seitsemällä on pitkäaikainen terveysongelma tai vamma. 25. Ammattiryhmien mukainen jaottelu on seuraava: Ryhmä || Lukumäärä || Prosenttiosuus Johtajat || 3 || 1,96 Erityisasiantuntijat || 3 || 1,96 Asiantuntijat || 20 || 13,07 Toimisto- ja asiakaspalvelutyöntekijät || 6 || 3,92 Rakennus-, korjaus- ja valmistustyöntekijät || 10 || 6,54 Prosessi- ja kuljetustyöntekijät || 110 || 71,89 Muut työntekijät || 1 || 0,65 26. Asetuksen (EY) N:o 1927/2006 7 artiklan mukaisesti Tanska on vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 27. Skiven kunta sijaitsee maaseudulla Midtjyllandin alueen luoteisosassa. Kunnan väestö on viime vuosina vähentynyt, ja väkiluku oli 47 928 vuonna 2011. Kunnan pinta-ala on 690,7 km2 ja väestöntiheys 69,5 asukasta km2:ä kohden. Vaikka Skive sijaitsee Tanskan maaseudun uloimmilla alueilla, teollisuudella on merkittävä osuus, sillä kolme kymmenestä yksityisen sektorin työntekijöistä työskentelee teollisuudessa. Vuoden 2006 jälkeen kunnasta on kuitenkin lähtenyt merkittäviä teollisuusyrityksiä, ja Skive on menettänyt noin 2 000 teollisuustyöpaikkaa vuosina 2008–2010, osan niistä globalisaation vuoksi. Kesäkuussa 2011 12 % 3F:n jäsenistä (vähäisen ammattitaidon omaavia työntekijöitä edustava ammattiliitto) oli työttömänä. Midtjyllandin alueen tulevia osaamistarpeita vuoteen 2020 asti kartoittavassa analyysissa on todettu uusia kasvualoja: energia ja ympäristö, lääketieteen ja terveydenhoidon tieto- ja viestintätekniikka sekä elintarviketuotanto.[7] 28. Tanska on toteuttanut kattavan paikallis- ja aluetason hallintouudistuksen vuonna 2007, minkä seurauksena kunnallisten viranomaisten valta on lisääntynyt. Niillä on nyt erityisesti työllisyyttä koskevia vastuualoja. Työvoimatoimistoja on perustettu kuntatasolle, jotta kansalaisille ja yrityksille voidaan tarjota yleinen pääsy julkisen työvoimapalvelun toimintoihin. Lisäksi on perustettu paikallis-, alue- ja kansallisen tason työvoimaneuvostoja, joissa ovat edustettuina työmarkkinoiden sidosryhmät. 29. Tämän hakemuksen osalta keskeinen sidosryhmä on Skiven kunta. Muut sidosryhmät esitellään yksityiskohtaisemmin jäljempänä 37 kohdassa. Työntekijävähennysten odotettu vaikutus paikalliseen, alueelliseen tai koko maan työllisyyteen 30. Flextronics Denmark oli kunnan tärkein työnantaja sekä korkean että matalan osaamistason työpaikoissa. Flextronicsin sulkeminen oli jatkoa edeltävinä vuosina tapahtuneille useille muille teollisuusyritysten sulkemisille. Näitä ovat Metallic, Nørhaven, Jamo, Royal Greenland, Bodisen ja Danish Crown, jotka ovat joko lopettaneet toimintansa tai siirtyneet pois alueelta. 31. Näiden sulkemisten jälkeen korkeasti koulutetut työntekijät muuttivat muille alueille, joilla on teollisuutta, mutta matalamman koulutus- ja osaamistason työntekijät jäivät yleensä alueelle ja usein työttömiksi. Koska Flextronics Denmarkista vähennetyistä työntekijöistä noin 190 matalan osaamistason työntekijöitä, on todennäköistä, että matalan osaamistason työttömien osuus kunnassa nousee noin kahdella prosenttiyksiköllä. 32. Midjutlandin työllisyysalueen viranomaiset julkaisivat toukokuussa 2012 työmarkkinatilannetta käsitelleen kyselytutkimuksen, josta selkeästi ilmenee, että kouluttamattomilla työntekijöillä – sekä miehillä että naisilla – on muihin ryhmiin verrattuna suurempi pitkäaikaistyöttömyyden riski. Koska Flextronicsin vähennetyistä työntekijöistä suuri osuus on matalan osaamistason työntekijöitä, näiden työntekijöiden riski jäädä työttömiksi pidemmäksi aikaa on muita suurempi. 33. Paikallisviranomaiset ovat todenneet suoran yhteyden vähennetyn työntekijän koulutustason ja kunnan väestötilanteen välillä. Tämän vuoksi viranomaiset ovat ennakoineet noidankehän syntymisen, jossa matala koulutustaso johtaa työttömyyteen, mikä taas heikentää väestötilannetta. Tämän välttämiseksi viranomaiset haluavat käyttää EGR:n varoja omien toimiensa ohella. Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 34. Kaikki jäljempänä lueteltavat Tanskan viranomaisten ehdottamat toimenpiteet muodostavat yhdessä koordinoidun yksilöllisten palvelujen paketin, jonka tavoitteena on vähennettyjen työntekijöiden integroituminen uudelleen työelämään: – Jo hankitun pätevyyden ja osaamisen arviointi, jotta voidaan lyhentää (uuden) muodollisen pätevyyden hankkimiseen tarvittavaa aikaa – joko henkilökohtaisesti tai ryhmissä. Tämän arvioinnin odotetaan olevan erityisen merkittävä kouluttamattomille työntekijöille. – Koulutustoiminta: – Kouluttamattomille työntekijöille yhdistelmä yleisluontoista koulutusta, jonka avulla voidaan päästä ammatilliseen koulutukseen tai saattaa se loppuun; luku- ja kirjoitustaitojen sekä laskutaitojen harjoitusta; ammatillista koulutusta sektoreilla, joilla on hyvät työllistymismahdollisuudet, ja lisäopetusta tai ammatillisia kursseja eli peruspätevyyden hankkiminen ja sen kannalta merkittävien tutkintojen suorittaminen uusilla sektoreilla. – Koulutetuille työntekijöille (myös toimistohenkilöstölle) eri tyyppistä koulutusta tai aikuiskoulutusta, joilla nostetaan työntekijöiden pätevyystasoa omalla alalla, esim. koulutetusta työntekijästä tekniseksi asiantuntijaksi; erikoistumiskursseja, joilla hankitaan lisäosaamista tai suoritetaan tutkintoja, ja uutta yleisen tason tai ammatillista koulutusta, jonka avulla voidaan vaihtaa ammattia tai sektoria. – Johtajille, teknisille suunnittelijoille ja asiantuntijoille yksilöllisessä paketissa ehdotetaan erityiskursseja, joilla hankitaan täydentäviä tai muodollisia pätevyyksiä, esimerkiksi projektihallinnon tai vastaavien alojen tutkintoja. Kunkin työntekijän pitkän aikavälin työllisyysnäkymät otetaan huomioon, jotta koulutustoiminnassa keskitytään – mutta ei rajoituta – sektoreille, joilla on tuoreimpien analyysien mukaan kehityspotentiaalia. – Yrittäjyydelle annetaan erityistukea kaksivaiheisella prosessilla, joka toteutetaan yhteistyössä paikallisten yritysten ja matkailukeskuksen kanssa. Tämän prosessin ensivaiheena on alustava kurssi, jolla arvioidaan tulevan yrittäjän potentiaalia. Vasta kun tästä on saatu myönteinen tulos, toteutetaan toinen vaihe; siihen kuuluu liiketoimintasuunnitelman laatimisprosessi, johon liittyy yksilöllistä neuvontaa, tiedotustilaisuuksia ja tapaamisia aiheeseen liittyvien verkostojen kanssa. – Yksilöllinen uudelleensijoittaminen: Tämä kohdennetaan työntekijöihin, joilla on ammatillista tai johtamisosaamista ja jotka eivät ole onnistuneet saamaan uutta työpaikkaa kohtuullisessa ajassa Flextronicsista lähtönsä jälkeen. Perusajatus on auttaa ihmisiä, joilla jo on tarvittavat taidot mutta jotka eivät ole onnistuneet löytämään työpaikkaa. Työntekijöiden uudelleensijoittamiseen erikoistunut ammattikonsultti arvioi kunkin työntekijän ja toimii määräajan työntekijöiden neuvonantajana ja harjoituskumppanina työnhakua varten. Tarkoitus on, että nämä työntekijät saavat mahdollisimman suuren hyödyn työnhakuponnisteluistaan ja myös mahdollisimman nopeasti. – Päiväraha: Tämä maksetaan päivittäin kaikille kohteena oleville työntekijöille, jotka osallistuvat aktiivisesti EGR:n toimenpiteisiin. Päiväraha myönnetään tietyn toimen keston ajaksi ja se on kiinteä osa niitä aktiivisia työmarkkinatoimenpiteitä, joiden kohteena on vähennettyjen työntekijöiden työllistettävyys pitkällä aikavälillä ja joilla pyritään lisäämään osaamista ja ammattipätevyyttä. 35. EGR:n täytäntöönpanosta aiheutuvat menot, jotka on sisällytetty hakemukseen asetuksen (EY) N:o 1927/2006 3 artiklan mukaisesti, kattavat valmistelu- ja hallintotoimenpiteitä ja johtamis-, tiedotus- ja mainontatoimia sekä arviointi- ja valvontatoimia. Esitteiden, internet-sivuston ja yleisten tiedotustoimien lisäksi kerätään onnistuneita tapauskuvauksia ja niitä esitellään ajoittain lehdistölle ja yleisölle. Lisäksi järjestetään loppuseminaari, jossa esitellään EGR:n tuen vaikutuksia. Täytäntöönpanokustannusten osuus 6,48 % kokonaismenoista on tavallista suurempi, sillä kyseessä on verrattain pieni kohde ja osa kustannuksista on silti absoluuttiselta arvoltaan lähellä suurempien kohteiden hallintoon vaadittavaa määrää. Arviointikustannuksiin sisältyvät ulkoisen konsultin palvelut. 36. Tanskan viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Tanskan viranomaiset arvioivat kokonaiskustannuksiksi 2 109 093 euroa, joista yksilöllisten palvelujen kustannukset ovat 1 972 381 euroa, ja EGR:n täytäntöönpanokustannuksiksi 136 712 euroa (6,48 prosenttia kokonaismäärästä). EGR:ltä haettu rahoitusosuus on yhteensä 1 370 910 euroa (65 prosenttia kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) || Kustannukset yhteensä (EGR ja kansallinen yhteisrahoitus) (euroa) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Pätevyyden ja osaamisen arviointi || 110 || 537 || 59 070 Yleistä koulutusta kouluttamattomille työntekijöille || 50 || 6 040 || 302 000 Ammatillista koulutusta kouluttamattomille työntekijöille || 60 || 8 054 || 483 240 Ammatillista koulutusta koulutetuille työntekijöille || 11 || 12 904 || 141 944 Teknisiä kursseja teknisille asiantuntijoille || 20 || 10 738 || 214 760 Erikoistuneita kursseja johtajille ja tekniikan erityisasiantuntijoille || 6 || 4 295 || 25 770 Valmistautumiskursseja tuleville yrittäjille || 20 || 1 342 || 26 840 Yrityssuunnittelua ja ‑neuvontaa || 10 || 1 275 || 12 750 Yksilöllinen uudelleensijoittaminen || 20 || 1 342 || 26 840 Päivärahat || 153 || 4 439 || 679 167 Yksilöllisten palvelujen kustannukset yhteensä || || 1 972 381 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet ja ohjaus || || 59 866 Hallinnointi || || 32 886 Tiedotus ja mainonta || || 18 792 Arviointi || || 20 134 Valvontatoimet || || 5 034 EGR:n täytäntöönpanokustannukset yhteensä || || 136 712 Arvioidut kokonaiskustannukset || || 2 109 093 EGR:n rahoitusosuus (65 % kokonaiskustannuksista) || || 1 370 910 37. Tanska vahvistaa, että edellä kuvatut toimenpiteet täydentävät rakennerahastoista rahoitettavia toimia ja että käytössä on tarvittavat mekanismit, joilla estetään EU-rahoituksen päällekkäisyys. Päivämäärät, jolloin yksilöllisten palvelujen tarjoaminen vähennetyille työntekijöille aloitettiin tai on tarkoitus aloittaa 38. Tanska aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 21. maaliskuuta 2012. Tästä päivämäärästä alkaa näin ollen tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 39. Kun Flextronics Denmarkin tulevasta sulkemisesta oli ilmoitettu, työvoimatoimisto käynnisti työryhmän kokoamisen. Yrityksen, työntekijöiden, työvoimatoimiston ja ammattiliitto F3:n edustajat kokoontuivat säännöllisesti ja koordinoivat työryhmän ja työvoimatoimiston vireille paneman hakemuksen laadintaa. Työvoimatoimisto kävi myös jatkuvasti työmarkkinaosapuolten kanssa keskusteluja, jotka koskivat tarjottujen palveluiden laatua ja hyödyllisyyttä. 40. Tanskan viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 41. Asetuksen (EY) N:o 1927/2006 6 artiklassa säädettyjen perusteiden täyttymisen osalta Tanskan viranomaisten hakemuksessa · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 42. Tanska on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahaston hallinnointi ja valvonta Tanskassa. Rahoitus 43. Tanskan hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 1 370 910 euroa, joka vastaa 65:tä prosenttia kokonaiskustannuksista. Komission ehdotus rahastosta maksettavasta osuudesta perustuu Tanskan toimittamiin tietoihin. 44. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 45. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 46. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 47. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2012 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 48. Budjettikohtaan 04 05 01 vuonna 2012 alunperin varatut maksumäärärahat on käytetty kokonaan sen jälkeen, kun budjettivallan kaksi käyttäjää ovat hyväksyneet EGR:n varojen käyttöä koskevat ehdotukset, jotka on toimitettu tähän mennessä, ja tämän vuoksi varat eivät riitä kattamaan nyt käsillä olevaan hakemukseen tarvittavia määriä. Euroopan globalisaatiorahastoa koskevan budjettikohdan maksumäärärahoja vahvistetaan joko siirrolla, jos saatavilla olevien määrärahojen lähde löydetään, tai muuttamalla talousarviota. Käsillä olevan hakemuksen kohteena olevat 1 370 910 euroa katetaan tämän budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/013 DK/Flextronics, Tanska) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[8] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[9] ja erityisesti sen 12 artiklan 3 kohdan, ottavat huomioon Euroopan komission ehdotuksen[10], sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi joutuneille työntekijöille ja heidän auttamisekseen uudelleen integroitumisessa työmarkkinoille. (2) EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena. (3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (4) Tanska esitti 21 päivänä joulukuuta 2011 hakemuksen EGR:n varojen käyttöönottamiseksi yrityksessä Flextronics International Denmark A/S toteutettujen työntekijävähennysten vuoksi ja toimitti sitä täydentäviä lisätietoja 23 päivään elokuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 370 910 euroa. (5) Tämän vuoksi EGR:stä olisi otettava käyttöön varoja rahoitustuen antamiseksi Tanskan hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 1 370 910 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Asetuksen (EY) N:o 1927/2006 3 artiklan kolmannen kohdan mukaisesti. [4] http://www.circuitsassembly.com/cms/component/content/article/159/10901-ems-top-50 [5] http://investors.flextronics.com/phoenix.zhtml?c=98555&p=irol-irhome [6] http://www.electronics.ca [7] http://www.newinsight.dk/en/projekter/vis/projectName/analyse-af-virksomhedernes-kompetencebehov-i-holstebro-skive-struer-og-lemvig [8] EUVL C 139, 14.6.2006, s. 1. [9] EUVL L 406, 30.12.2006, s. 1. [10] EUVL C […], […], s. […].